उन्नाव। उत्तर प्रदेश के उन्नाव में एक बार फिर हैवानियत का मामला सामने आया है। यहां अपनी मां के साथ गंगा स्नान के लिए आई 9 साल मासूम बच्ची को अगवा कर रेप की वारदात को अंजाम दिया गया। घटना के बाद मासूम खून में लथपथ दर्द से कराह रही थी। बच्ची को लेकर उसके परिजन औरास थाना पहुंचे। सीमा विवाद बताकर पुलिस ने मुकदमा दर्ज करने से मना कर दिया। सीमा विवाद में उलझी पुलिस ने खून से लथपथ बच्ची को इलाज के लिए अस्पताल भेजने की जगह उसे घंटों थाने में ही बैठाए रखा।